Numansdurp

Numansdurp (Nederlands: Numansdorp) is een plekke in de gemeênte Hoekse Waerd, net an de aore kante van de Haeringvlietbrugge. D’r weune ongeveer 7.000 me’sen. Het is een langgerekt durp mit een aerdig bedrieventerrein an de noordkante. D’r is een klein haeventje an het Haeringvliet, weer wat jach’en ligge. In tegenstellieng tot Striejen heit Numansdurp een redelijke bereikbaarheid, want de A29 loapt vlak langs het durp. Vanuut Flakkee trekt de anwezige Intratuin bezoekers, mar voor de rest hae Flakkeeënaers nie veel te zoeken deer. Wat opvalt is het grote antal flitspaelen a’j het durp inriejt.

Numansdurp vurmde saeme mit het iets kleinere Klaeswael de voormaelige gemeênte Cromstriejen. Het gemeêntehuus stond in Numansdurp.

 Bekende inweuners 
 Jan Luteijn, politicus (burhemeêster Cromstriejen)

 Lienks nae buten 
 www.numansdorp.info - Een website over Numansdurp zelf

Categorie:Voormaelige gemeênte in Zuud-'Olland
Categorie:Plekke in Zuud-'Olland
Categorie:Hoekse Waerd (eiland)